Jaotis (Malaisia)

Jaotis (malai keeles bahagian, inglise keeles  division) on Ida-Malaisia osariikide Sabahi ja Sarawaki peamine halduslik allüksus.

Jaotis on jagatud ringkondadeks. See on teistmoodi kui Lääne-Malaisias, kus ringkonnad on üldiselt osariigi peamised halduslikud allüksused. Jaotist juhib resident (malai keeles pegawai residen, inglise keeles resident).

Kokku on Ida-Malaisias 17 jaotist.

Sarawakis on 12 jaotist. Varem oli seal 5 jaotist, mis olid nummerdatud ühest viieni. Praegu on jaotis nimetatud selle suurima ringkonna pealinna järgi, näiteks Kuchingi jaotis (malai keeles Bahagian Kuching, inglise keeles Kuching Division) on jagatud kolmeks ringkonnaks ning jaotise nimi pärineb suurimast Kuchingi ringkonnast.

Sabahis on 5 jaotist. Kolm jaotist on nimetatud selle suurima ringkonna pealinna järgi, näiteks Sandakani jaotis (malai keeles Bahagian Sandakan, inglise keeles Sandakan Division) on jagatud kuueks ringkonnaks ning jaotise nimi pärineb suurimast Sandakani ringkonnast.

Kahel jaotisel on erinimetus: Lääneranniku jaotise (malai keeles Bahagian Pantai Barat, inglise keeles West Coast Division) pealinn on jaotise suurimast Kota Kinabalu ringkonnast ja Sisejaotise (malai keeles Bahagian Pedalaman, inglise keeles Interior Division) pealinn on jaotise suurimast Keningau ringkonnast.

Kategooria:Malaisia haldusjaotus